REFERAT FRA MØTE I REFERANSEGRUPPE

TFY 4215 Innføring i kvantefysikk

**DATO:** Tirsdag 28. februar 2017 kl. 14:15 – 15:15

**STED:** Rom D5-106, Realfagsbygget, NTNU

**TIL STEDE:** Jon Andreas Støvneng (Ansvarlig faglærer)

Martin Tømterud (BFY)

 Mina Spremic (MTFYMA)

Erlend Salte Kallelid (MLREAL)

1. **Forelesninger**
2. Stort sett er folk fornøyde. Det er et krevende fag med mye pensum, og det er vanskelig å gjennomføre på annen måte. Det blir lagt opp til at man skriver av tavla og i større grad leser gjennom på egenhånd.
3. Det har blitt etterspurt flere konkrete eksempler i regningen og eksempler på relevans. Foreleser vil ha det i bakhodet.
4. **Øvinger**
5. Det er et todelt øvingsopplegg. Det første har ukentlige øvinger med lange oppgaver, men er frivillig. Dette er ikke utarbeidet av nåværendeforeleser. Derfor vektlegges diverse emner ulikt i forelesninger kontra øvingsopplegg. Foreleser synes det er vanskelig å tilpasse seg øvingsopplegget, men vil heller ikke gjøre noe med opplegget, da det kan ødelegge den naturlige progresjonen der.
6. Det andre øvingsopplegget er obligatorisk. Til nå har det vært ett sett med oppgaver. Disse har av mange blitt oppfattet som mindre relevante i forhold til forelesninger. De fokuserte spesielt på den tidligste delen av pensumet.
7. Det ønskes flere slike øvinger, da disse er mye likere eksamen. De kan gjerne komme oftere og kan heller være mindre slik at man har nylig gjennomgått pensum friskt i minne. Dette vil foreleser prøve å etterfølge.
8. Forelesers tanke bak øvingsoppleggene er å skape en grunnforståelse av faget. Å arbeide med flervalgsoppgaver kan i større grad gjøres inn mot eksamen.
9. **Annet**
10. Det blir kun flervalgsoppgaver på eksamen.
11. Folk bruker både boka til Hemmer og Griffiths samt kompendier skrevet av TMFYMA.